25.10.2016

Apstiprinu:

LRS priekšsēdētājs

Arno Jundze

**Latvijas Rakstnieku savienības nolikums par konkursu**

**VKKF finansētajam radošajam darbam rakstnieku namā Dubultos**

1. Konkurss notiek LRS sniegtā projekta VKKF projektu konkursa literatūras nozarē ietvaros un saskaņā ar VKKF izsludinātajiem rezultātiem.

2. Pretendentu iesniegumus izskata LRS administrācija un akceptē LRS priekšsēdētājs trīs darba dienu laikā pēc konkursā norādītā gala termiņa. Par konkursa rezultātiem pretendents tiek informēts individuāli.

3. Informācija par konkursu tiek izsludināta LRS mājas lapā un ar kolektīvu e-pasta paziņojumu LRS biedriem.

4. Pieteikšanās notiek LRS mājas lapā sadaļā „Dubultu rakstnieku nams” vai sūtot pieteikumu uz e-pastu lrs@rakstnieciba.lv.

5. Pieteikumā pretendents īsi norāda savu vārdu, uzvārdu, motivāciju darbam Dubultos un vēlamo rezidences termiņu.

6. Rezidences ilgums ir viens kalendārais mēnesis ne biežāk kā vienu reizi gadā (izmantojot VKKF finansējumu).

7. Rezidences mērķis atbilst VKKF Literatūras nozares prioritātēm.

8. Rezidence netiek piešķirta autoriem, kas nav nokārtojuši savas saistības ar VKKF par citiem projektiem atbilstoši VKKF mājas lapā atrodamajai informācijai.

9. Rezidence netiek piešķirta autoriem, kas nav nokārtojuši savas finanšu saistības ar Latvijas Rakstnieku savienību par iepriekšējo uzturēšanos rakstnieku mājā Dubultos.

10. Par darbu rezidencē autors atskaitās LRS formā un laikā, kas atbilst VKKF konkursa prasībām.